கேள்வி: அயோடின் மோனோகுளோரைடு - பயன்கள் பற்றி தகவல் சொல்.
பதில்: கரிமத் தொகுப்பு வினைகளில் ICl ஒரு பயனுள்ள வினையாக்கியாகும். சில அரோமாட்டிக்கு அயோடைடுகளின் தயாரிப்பில் எலக்ட்ரான் கவரி அயோடின் மூலமாக இது பயன்படுத்தப்படுகிறது. அயோடின் மோனோகுளோரைடு C-Si பிணைப்புகளையும் பிளவுபடுத்துகிறது. ICl சேர்மம் ஆல்க்கீன் உள்ள இரட்டைப் பிணைப்பு சேர்ந்து குளோரோ-அயோடோ ஆல்கேன்களை கொடுக்கிறது. :RCH=CHR′ + ICl → RCH(I)–CH(Cl)R′ சோடியம் அசைடு முன்னிலையில் இத்தகைய வினைகள் நடக்கும் பொழுது அயோடோ-அசைடு RCH(I)–CH(N3)R′ உருவாகும். அசிட்டிக் அமிலம் கரைந்த அயோடின் மோனோகுளோரைடு கரைசல் ஒரு பொருளின் அயோடின் மதிப்பை தீர்மானிக்கப் பயன்படுகிறது. குளோரேட்டு வினையாற்றுவதன் மூலம் அயோடேட்டு தயாரிக்கவும் இதைப் பயன்படுத்தலாம். குளோரின் ஓர் உடன் விளைபொருளாக வெளியிடப்படுகிறது. அயோடின் மோனோகுளோரைடு என்பது லூயிசு அமிலமாகும். இது இருமெத்தில் அசிட்டமைடு மற்றும் பென்சீன் போன்ற லூயிசு காரங்களுடன் 1:1 கூட்டுசேர் பொருள்களை உருவாக்குகிறது.